OpenLLM-France/wikimedia huggingface dataset:
# Gat

Gat edo Gath (hebreeraz: גַּת‎‎, Gaṯ; latinez: Geth, filistieraz: 𐤂𐤕 *Gīt) filistarren pentapolisko bost hirietako bat izan zen, bere eremuko ipar-mendebaldean zegoena.
Bibliaren arabera, David eta Salomonen garaian hiriko erregea Atxix zen, Bibliak izen hori duen errege bakar bati edo biri egiten diola erreferentzia argi geratu gabe. Gath Goliaten etxea zen, baita Itai eta bere 600 soldaduena ere, David Absalomen erbestean lagundu zutenak. David, Saulengandik ihesi, Gatheraino iritsi zen, eta Atxix erregearen zerbitzura jarri zen. Salomonen erregealdian, Xemei Gathera joan zen ihes egindako esklabua itzultzeko (1 Erg 2:39-40). 2 Erg 12:18 pasartearen arabera, Damaskoko Hazael aramearrak Gat hiria hartu zuen. Duela gutxi egindako indusketek setio lazgarri baten aztarnak erakutsi dituzte, ziur asko k.a. IX. mendeko gertaera honekin lotuta.
Gat ere Amarnako Gutunetan "Gimti/Gintu" bezala aipatzen dute, Shuwardata erregeak gobernatua eta, beharbada, baita Abdi-Ashirtik ere.

## Erreferentziak

* ↑ Namdar, Dvory; Zukerman, Alexander; Maeir, Aren M.; Katz, Jill Citron; Cabanes, Dan; Trueman, Clive; Shahack-Gross, Ruth; Weiner, Steve. (2011). «The 9th century BCE destruction layer at Tell es-Safi/Gath, Israel: integrating macro- and microarchaeology» Journal of Archaeological Science 38 (12): 3471–3482. doi:10.1016/j.jas.2011.08.009. ISSN 0305-4403..
* ↑ Maeir, Aren M.; Chadwick, Jeffrey R.; Dagan, Amit; Hitchcock, Louise A.; Katz, Jill; Shai, Itzhaq; Uziel, Joe. (2019). The Late Bronze and Early Iron Ages of Southern Canaan. De Gruyter, 1–18 or. doi:10.1515/9783110628371-001. ISBN 978-3-11-062837-1..

## Kanpo estekak

* Datuak: Q1348441
* Multimedia: Tel Zafit / Q1348441
# Gata

    Artikulu hau Cáceresko udalerriari buruzkoa da; lurmuturra gaitzat duena beste hau da: «Gata lurmuturra»
Gata Cáceresko probintziako udalerria da. 2007ko erroldaren arabera 1.702 biztanle zituen 94,18 km²-ko azaleran.

## Kanpo estekak

* (Gaztelaniaz) Gatako Udalaren webgunea
* Datuak: Q1645238
* Multimedia: Gata (Cáceres) / Q1645238
# Gastón Muñoz

Gastón Muñoz (Córdoba, 1977) argentinar pilotaria da, paletan aditua.

## Palmaresa

* 1998ko Munduko Txapelketa: Urrezko domina
* 2010eko Munduko Txapelketa: Urrezko domina
* 2014ko Munduko Txapelketa: Urrezko domina
* Datuak: Q18924128
# Gaszowice udalerria

Gaszowice Poloniako Silesiako voivoderriko landa-udalerri bat da, Rybnik barrutian kokatuta. 19,85 km²ko azalera du eta 2017ko datuen arabera 9589 biztanle zituen.

## Kanpo estekak

* Udalaren webgunea
* Datuak: Q554371
* Multimedia: Gmina Gaszowice / Q554371
ieaSilesiako voivoderriko udalerriak :
# Gata-Níjar Lurmuturraren Natura Parkea

Gata-Níjar Lurmuturraren Parke Naturala (gaztelaniaz: Parque Natural del Cabo de Gata-Níjar) Andaluzian horrelako ezaugarriak dituen lehenengo erreserba da. Almeríako probintzian dago. 49.512 Ha ditu, 12.012 itsasokoak. 1987ko abenduaren 23an sortu zuten. UNESCOren Biosfera erreserba da.

## Kokapena

Parkea Almeríako hego-ekialdeko hiru udaletan zabaltzen da: Almería, Carbonera eta Nijar; herriak gehiago dira: Rodalquilar, Las Negras, Agua Amarga, Los Escullos, Isleta del Moro, Las Hortichuelas, Fernán Pérez, El Pozo de los Frailes, San Miguel de Cabo de Gata eta Almadraba de Monteleva. Itsas aldetik 63 km daude, Salinicas hondartzatik (Carboneras) Almeríako Rambla de Aguaseraino. Halaber, itsasoan alde babestua mila nautika bat Mediterraneoan sartzen da, Europako kontinentearen kostaldeko espazio handiena izanik.

## Populazioa

Populazioaren ikuspuntutik, inguru horretan oso pertsona gutxi bizi da: INEren arabera, 2008an 5.269 biztanle zituen, oso dispertsuak, populazio dentsitatea 14 biztanle/km. Populazio horren kopurua nagusia kostaldean egokitzen da, ia % 75a. Opor garaietan, dena dela, populazioak igoera handia ezagutzen du: kostaldeko San José (Almería) edo Agua Amarga bezalako tokietan hirukozten da.
Orokorrean, azken urteetan populazio zifrak gora doaz: azken bederatzi urtetan %35,31a igo baita.

## Ondare naturala
### Flora

* Palmondo nano
* Agave
* Antirrhinum
* Jujubondo
* Abaritz

### Fauna

Natura parkean 1.100 espezie desberdinak ikus daitezke, gehienak hegaztiak. Hona hemen batzuk:
* Flamenko arrosa
* Koartza hauskara
* Lertxun gorri
* Portugalgo pirripio
* Italiar sugandila
* Katajineta

## Iruditegia

* Hilen hondartza.
* Gata lurmutur faroaren inguruko lurraldea.
* Gaueko irudia.
* Dunak.
* Las Salinas.

## Erreferentziak

* ↑ Moreno Lampreave, D. (2001) Cabo de Gata: un espectacular patrimonio natural litoral y sumergido. Actas de las I Jornadas sobre Reservas Marinas, https://web.archive.org/web/20191110215613/http://www.reservasmarinas.net/divulgacion/eventos/pdf/gata_diegomoreno.pdf.

## Kanpo estekak

* (Gaztelaniaz)(Frantsesez):Parkearen webgunea.
* (Ingelesez)(Gaztelaniaz):Gata lurmuturraren gida.
* (Gaztelaniaz):Parkearen orria Andaluziako Juntaren webgunean.
* (Gaztelaniaz):Parkeko bisitarien webgunea.
* Datuak: Q548667
* Multimedia: Cabo de Gata-Níjar Natural Park / Q548667
# Gastón Pauls

Gastón Pauls (Buenos Aires, 1972ko urtarrilaren 17a-) aktore argentinarra da.

## Filmografia hautatua

* Territorio Comanche (1996).
* Verdad Consecuencia (1997).
* Frontera Sur (1997).
* Nueces Para el Amor (2000).
* Nueve reinas (2000).
* Felicidades (2000).
* Iluminados por el Fuego (2002).
* El Último tren (2002)
* XXY (2007).

## Ikus, gainera

* Argentinako zinema
* Datuak: Q589361
* Multimedia: Gastón Pauls / Q589361
# Gasu

Gasu, Orraizulo edo Sabaitzako gainak, Nafarroa Garaian topa dezakegun mendia da. Gehienok Izkoko mendietako gain altuena Antxurda zela uste bagenuen ere, usteak erdia ustel.
SITNAko orrialdeko mapek ia bi metro gehiago eman dizkiote Gasuko gainari. Mendi hauek Abinzanoko harratetik mendebalderantz zabaltzen dira gorabehera handirik gabe. Haizerroten oihan bat jabetzen da orain gain hauetaz, txangoa erraztuz, baina itsustuz.

## Kanpo estekak

* Sabaitzako gainak, http://www.euskal-herria.org/.
# Gata (TRAM Alacant)

Gata Alacantiko Burdinbide Metropolitarraren geltoki bat da, Gata de Gorgos udalerrian dagoena.

## Kokapena

TRAM Alacant :

## Erreferentziak

* ↑ «TRAM - Lineak» www.tramalacant.es (Noiz kontsultatua: 2021-01-23).

## Ikus, gainera

* Alacantiko Burdinbide Metropolitarra

## Kanpo estekak

* Datuak: Q12174799
* Multimedia: Train station of Gata de Gorgos / Q12174799
# Favolacce

Favolacce 2020ko Damiano eta Fabio D'Innocenzo italiar zinema zuzendarien film dramatikoa da.

## Sinopsia

Oharra: Atal honek istorio osoa edo amaiera argitzen du.
Erroma kanpoaldean bizi dira hainbat familia, linbo batean. Tentsioa da nagusi, eta testuinguru latz horren erdian daude umeak, sentimendu puru eta zintzoak dituzten umeak. Horri tiraka, film luzeak helduen eta haurren mundu paraleloen inguruan hausnartzen du.

## Aktoreak

* Elio Germano : Bruno Placido
* Barbara Chichiarelli : Dalila Placido
* Gabriel Montesi : Amelio Guerrini
* Max Malatesta : Pietro Rosa
* Ileana D'Ambra : Vilma Tommasi
* Giulia Melillo : Viola Rosa
* Cristina Pellegrino : Susanna Rosa
* Lino Musella : Bernardini irakaslea
* Justin Korovkin : Geremia
* Tommaso Di Cola : Dennis Placido
* Barbara Ronchi :
* Massimiliano Tortora : narratzailea

## Erreferentziak

* ↑ «Favolacce» Berria 2021-06-12 CC BY-SA 4.0 lizentziapean.

## Kanpo estekak

* Datuak: Q84075576
* Multimedia: Favolacce / Q84075576
# Gabunamina

Gabunamina Tabernaemontana landare generoan aurki daitekeen sustantzia kimiko bat da. Minbiziren aurkako jarduera duela aurkitu da.

## Erreferentziak

* ↑ Kingston, D. G.; Gerhart, B. B.; Ionescu, F.; Mangino, M. M.; Sami, S. M.. (1978-02). «Plant anticancer agents V: new bisindole alkaloids from Tabernaemontana johnstonii stem bark» Journal of Pharmaceutical Sciences 67 (2): 249–251. doi:10.1002/jps.2600670232. ISSN 0022-3549. PMID 621649. (Noiz kontsultatua: 2020-08-29).

## Kanpo estekak

* Datuak: Q15410966
# Gabrielle ekaitz tropikala (2007)

Gabrielle ekaitz tropikala 2007ko 7. ekaitza izan zen.

## Ikus, gainera

* 2007ko Atlantikoko zikloi tropikalen zerrenda

## Kanpo estekak

* (Ingelesez) Ekaitzak eragindako euritei buruzko txostena.
* Datuak: Q2746058
* Multimedia: Tropical Storm Gabrielle (2007) / Q2746058
2007ko Atlantikoko zikloi tropikalak :
| Andrea | Barry | Chantal | Dean | Erin | Felix | Gabrielle | Humberto | Ingrid | 10 | Jerry | Karen | Lorenzo | Melissa | 15 | Noel | Olga | Pablo | Rebekah | Sebastien | Tanya | Van | Wendy |
# Gabrielsonita

Gabrielsonita fosfato motako minerala da eta adelite-descloizite taldearen kidea da.

## Ezaugarriak

Gabrielsonita fosfato mineralaren formula kimikoa hau da: ${\ce {PbFe^{3+}(As3+O3)O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Gabrielsonite: Mineral information, data and localities.» www.mindat.org (Noiz kontsultatua: 12-05-2019).
# Gabrovo probintzia

Gabrovo probintzia (bulgarieraz: Област Габрово, Oblast Gabrovo) erdialdeko Bulgariako oblasta da. Iparraldean Lovetx eta Veliko Tarnovo probintziekin du muga, ekialdean Veliko Tarnovorekin, hegoaldean Stara Zagorarekin, hego-mendebaldean Plovdivekin, eta mendebaldean Lovetxekin. 2.023 kilometro koadroko eremua du, eta 2011n 122.702 biztanle zituen. Hiriburua Gabrovo da.

## Banaketa administratiboa

Gabrovo probintziak lau udalerri ditu:
* Drianovo
* Gabrovo
* Sevlievo
* Triavna

## Erreferentziak

* ↑ 2011 Population Census - main results. nsi.bg (Noiz kontsultatua: 2017-8-8).

## Kanpo estekak

* (Ingelesez) (Bulgarieraz) Webgune ofiziala, gb.government.bg
* Datuak: Q1007272
* Multimedia: Gabrovo Province / Q1007272
# Gabrielle eta Jean

Gabrielle y Jean Pierre-Auguste Renoir margolari frantsesaren margolana da, 1895an egina. Gaur egun Pariseko Musée de l'Orangerien ikus daiteke.

## Azterketa

XIX. mendearen azken hamarkadan eta XX. mendearen hasieran Renoirrek haren seme-alabak protagonistatzat zuten margolan batzuk egin zituen. Sarritan, lan horitan ere Gabrielle, haurren etxe-irakasle eta bere emazte Aline Charigoten lehengusina agertzen zen. Gabrielle Renoirren zenbait margolanetan ere modelo gisa ikus dezakegu. Lan honetan Gabriellerekin batera margolariaren Jean semea dago. Jean Renoir hogeitamargarren hamarkadan zinema-zuzendari ezaguna izango zen.
Margolan honetan Gabrielle Jeanekin jolasten ari da. Emakumeak eskuan behi bat dauka; haurrak, bestetik, pertsona baten irudia baina hori ez da oso garbi ikusten. Margolan honetan Renoirrek argiarekin jolastu zuen: emakumeak ile beltza eta alkandora urdina duen bitartez, haurra argi gainezka ikusten dugu, batez ere jazten duen mantal zuriari esker. Atzean, ez dakigu ormaren apaingarriak diren edo beste margolan bat, lorez betetako orma ikus daiteke.

## Erreferentziak

* 1 2 http://www.musee-orangerie.fr/en/artwork/gabrielle-et-jean

## Ikus, gainera

* Jean Renoirren erretratua

## Kanpo estekak

* (Ingelesez):
* Datuak: Q3756784
* Multimedia: Gabrielle et Jean by Pierre-Auguste Renoir / Q3756784
# Gabro

| Peridotita | Peridotita | Peridotita | Mineral infotaula irakurtzeko era |
| Arroka igneoa ||||
| Mineral garrantzitsuak | Plagioklasaa Piroxenoa Olibinoa Hornblenda Hiperstena | Plagioklasaa Piroxenoa Olibinoa Hornblenda Hiperstena |
Gabroa plagioklasa eta mineral ferromagnesikoz osatutako arroka plutoniko bat da. Aluminio eta kaltzio silikatoak eta dialaga ditu osagai nagusitzat.

## Ezaugarriak

Gabroak arroka astunak dira, bikortsuak eta pikardatuak, kolore ilunekoak, gris eta berde artekoak. Oinarrizko plagioklasak dituzte, baita piroxenoa, olibinoa, anfibolak eta kolorea ematen dioten beste mineral batzuk ere. Urazal ozeanikoan agertu ohi da, basaltoarekin batera. Aditu batzuek augitazko eta hiperstenazko gabroetan banatzen dituzte. Feldespato gabroak nefelina eta beste feldespato batzuk ditu.

## Gabro motak

Plagioklasa eta piroxenoari elkarturiko mineralen arabera hainbat gabro mota bereizten dira:
* Gabroa (sensu stricto): Augita eta batzutan olibinoa izaten ditu.
* Hiperita: Augita eta hiperstena(ortopiroxeno barietatea) izaten ditu, batzutan olibinoa ere bai.
* Norita: Hiperstena eta batzutan olibinoa ditu.
* Evjita: Hornblenda dauka.
* Bojita: Hornblenda eta augita ditu.
* Troktolita: Olibidoa bakarrik dauka.

## Erabilerak

Eraikuntzarako erabiltzen da granito beltza zenarekin. Batzutan banadio elementua agertzen da gabroari lotuta eta berau lortzeko bide nagusietako bat da.

## Ilargiko arrokak

Ilargian Lurreko gabroen familiako harriak aurkitu dira. Hala ere, hauengandik, errefrakzio elementuetan duten aberastasunagatik (titanioa, zirkonioa eta itrioa) eta elementu lurrunkorretako (bismutoa, sodioa eta potasioa) euren pobreziagatik bereizten dira.

## Kanpo estekak

* Datuak: Q46947
* Multimedia: Gabbro / Q46947
# Gabry Ponte

Gabriele "Gabry" Ponte (Moncalieri, Italia, 1973ko apirilaren 20a - ), DJ italiarra da, 1990eko hamarkadan Eiffel 65 dantza musika taldean aritu zen, eta ondoren DJ Gundam, Bliss Team eta Sangwara bezalako taldeekin elkarlanean ibili da.
2005ean, Eiffel 65 taldea utzi eta bere kabuz ibili ondoren, arrakasta handia lortu zuen "Georgie" edo "La Danza Delle Streghe" bezalako abestiekin. 2009an "Vivi nell'aria" abestia egin zuen Miani abeslari italiarrarekin batera.

## Diskak

* Gabry Ponte (2002)
* Dr. Jekyll and Mr. DJ (2004)
* Gabry2o (2008)
* Gabry2o Volume 2 (2009)

## Ikus, gainera

* Italodance

## Kanpo loturak

* (Italieraz) Gabry Ponteren webgune ofiziala.
* (Ingelesez) Vivi nell'aria abestia youtube.com webgunean.
* Datuak: Q468692
* Multimedia: Gabry Ponte / Q468692
# Gabsheim

Gabsheim Alemaniako udalerria da. Renania-Palatinatua estatuan kokatuta dago, [[Alzey-Worms (barrutia)|Alzey-Worms]] barrutian. 2014an 738 biztanle zituen 8,1 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q641778
* Multimedia: Gabsheim / Q641778
# Gaby

Gaby Italiako udalerri bat da. Aostako Haranean kokatuta dago. 423 biztanle ditu, 32,17 kilometro koadroko azaleran banatuta.

## Mugakideak

Gabyk honako udalerri hauekin egiten du muga:
Andorno Micca Callabiana Issime Piedicavallo Sagliano Micca Brusson (Aosta Harana) Gressoney-Saint-Jean Rassa

## Kanpo estekak

* Datuak: Q35053
* Multimedia: Gaby / Q35053
# Freya Anderson

Freya Ann Alexandra Anderson (Birkenhead (Ingalaterra) (Erresuma Batua), 2001eko martxoaren 4a) igeriketan aritzen den kirolari britainiarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), domina bat eskuratu zuen: 4x100 m lau-estiloko errelebo mistoan, urrezkoa irabazi, eta Munduko errekorra (ME) ezarri zuen Erresuma Batuko taldearekin, 3.37,58ko denboraz, Txinako taldea (zilarrezkoa 3.38,86ko denborarekin) eta Australiakoa garaituz (brontzezkoa, 3.38,95ekoarekin); hauek osatzen zuten taldea: Kathleen Dawson, Adam Peaty, James Guy, Anna Hopkin eta Freya Anderson-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | 4x100 m lau-estiloko erreleboa ME, mistoa |

## Erreferentziak

* ↑ «Freya Anderson» olympedia.org 2021-10-18an begiratua. (Ingelesez)
* ↑ "Freya Anderson" Olympics.com 2021-10-18an begiratua
* ↑ Igeriketa, 4x100 m lau-estiloko errelebo mistoa, emaitzak 2020 olympedia.org (Ingelesez)

## Kanpo estekak

* Datuak: Q33624427
# Frey

Eskandinaviar mitologian, Frey edo Freyr Njörðrren semea eta Freyjaren anaia zen. Euria, goizeko eguzkiaren eta emankortasunaren jainkoa ere bazen. Vanirretako bat zen. Landaretzaren jauna. Asgardeko bere etxea Alfheim zen. Freyk, Garaipenaren Ezpata zuen (airean mugitu eta bere kabuz borrokatzen zekiena), baina erraldoi birjina bat zen Gerda konkistatzeko utzi zuen. Nanoek oparitu zioten Gullinbursti urrezko basurdea du, gurdi batetik, lasterka doan zaldi batek bezain azkar tiratzen duena, gurdiaren distirak, gaua argitzen duelarik. Skíðblaðnir itsasontzia ere bai, eta oztopo guztiak kontutan hartzen ez dituen zaldi bat. Elfoen jainkorik gogokoena da.

## Kanpo estekak

* Datuak: Q131474
* Multimedia: Freyr / Q131474
# Freyburg

Freyburg Alemaniako hiri-udalerri bat da, Saxonia-Anhalt estatuan. Azken zentsuaren arabera 4.596 biztanle zituen, 46,55 kilometro koadroko azaleran.

## Kanpo estekak

* Datuak: Q529853
* Multimedia: Freyburg (Unstrut) / Q529853
# Gemini Man

Gemini Man 2019ko Ang Lee taiwandar zinema zuzendariaren zientzia fikziozko ekintza filma da. Will Smith, Mary Elizabeth Winstead, Clive Owen, eta Benedict Wong aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Henry Brogan, eskarmentutako gobernuren soldatapeko hiltzaile bat, lana utzi nahian dago, baina bere klon gazteago baten aurka borroka egin behar du, honek bere mugimendu guztiak aurreikusi ahal dituelarik.

## Aktoreak

* Will Smith: Henry Brogan / Junior
* Mary Elizabeth Winstead: Danny Zakarweski
* Clive Owen: Clayton "Clay" Varris
* Benedict Wong: Baron
* Linda Emond: Janet Lassiter
* Theodora Miranne: Kitty
* Douglas Hodge: Jack Willis

## Kanpo estekak

* Datuak: Q50276507
# Gemini programa

    Artikulu hau NASAren programa buruzkoa da; beste esanahietarako, ikus «Gemini».
Gemini Programa, 1965. urtean hasi zen NASAk bere lehenengo proba espazialak egin ondoren (Mercury programa).
Nahiz eta honekin lortutako datuak oso garrantzitsuak izan hurrengo programak martxan jartzeko, ez zen egin Apollo programa edo lehen aipatutakoa bezain ospetsua.

## Programaren Helburuak

Programa Apolo nahiko garatuta zegoenean, Gemini programa ofiziala egin zuten 1962ko urtarrilaren 3an.
Helburu nagusia Apollo programan erabiltzeko garapen teknikoak lortzea zen. Horien artean Ilargi-modulua eta aginte-modulua elkartu nahi zuten, modu horretan, astronautak Ilargia utzi eta gero Lurrera bueltatzeko gai izango ziren espazio-ontzi osoarekin. Programaren beste helburu bat astronauten egonaldia espazioan bi asteetara luzatzea izan zen, hori Apollo programan eskatzen zena baino gehiago zen. Hegaldi luzeekin psikologikoki eta fisikoki astronautek nola erantzuten zuten ikusi nahi zuten, Apollo programarako prestatuta egoteko.
20 hilabete baino gutxiagotan 10 aireratze egin ziren, hauek guztiak Cañaveral lurmuturrean (Florida)kokaturik zeuden plataformetan. Programa honetan Lyndon B. Johnson Zentro Espaziala (Texas) erabili egin zen programari segimenduak egin eta kontrolatzeko.

## Ontziaren ezaugarriak

Gemini ontzia Mercury bezalakoa zen baina hobekuntza batzuekin, horregatik, Mercury Mark II izendatu zuten. Aldaketa horiek tamainan eta kontroletan eman ziren gehien bat. Gemini espazio-ontziak 3.628,72 kg pisatzen zuen, Mercury-k, aldiz, erdia. Bestetik, Mercury-ko kabinan bakarrik astronauta baterako zegoen eginda, eta Geminirena birentzako, hori zela eta, kabina %50 batean handitu zuten. Bi pertsona zirenez eta nahiko denbora emango zutenez espazioan, biltegiratze handiagoa behar zuten erreserba gehiago gordetzeko.

## Kanpo estekak

* Datuak: Q214996
* Multimedia: Gemini program / Q214996
# Geminiano

Geminiano Brasilgo udalerri bat da, Piauí estatuan kokatua. 5.445 biztanle ditu 455,684 km²ko eremuan.

## Ikus, gainera

* Piauí

## Kanpo estekak

* Datuak: Q1852620
* Multimedia: Geminiano / Q1852620
# Geminita

Geminita fosfato motako minerala da.

## Ezaugarriak

Geminita fosfato mineralaren formula kimikoa hau da: ${\ce {Cu(HAsO4) * H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 3 - 3,5 da.

## Erreferentziak

* 1 2 (Ingelesez) «Geminite: Mineral information, data and localities.» www.mindat.org (Noiz kontsultatua: 12-05-2019).
# Geminga

Geminga (SN 437/PSR B0633+17/PSR J0633+17) Gemini konstelazioan dagoen neutroi izar bat da. Izen hau Giovanni Bignami italiar astronomoak eman zion objektu hau teleskopio optikoekin behatu zuenean. Izena ingelesezko Gemini gamma-ray sourcen kontrakzio bat da, baita Milango lonbardierazko esaera bat ere, "ez dago hor" esan nahi duena. Gure eguzki sistematik 552 argi urteko distantziara dago.

## Aurkikuntza

SAS 2 satelite artifizialak aurkitu zuen 1972an ordurarte ezagutzen zen objektu bakar batekin ere bat ez zetorren gamma izpi iturri bizi bat bezala. Gemingaren existentzia ESAren COS-B sateliteak berretsi zuen. Einstein behatokiarekin eginiko behaketek gamma izpien iturriak x izpiak ere igortzen zituela erakutsi zuten, askoz isuri txikiagoarekin baina. X izpiko ROSAT sateliteak Gemingaren seinalea 0,237 segunduka errepikatzen dela aurkitu zuen, Compton Gamma Izpien Behategiak berretsi zuena.
COS-B eta SAS 2ren datu zaharren berrikuspenak pultsazio periodoa denborarekin handitu egiten dela frogatzea ahalbidetu zuen, irrati uhinetan detektatutako pultsar guztietan gertatzen den bezala. Hala, Geminga pultsar bat dela ezarri zen, irrati uhinak igortzen ez dituen pultsar ezaguna den arren.

## Ezaugarriak

Geminga pultsar ikustezin bat da irrati uhinetan (ezaugarri hau duen pultsar ezagun bakarra) eta hori irrati uhinen izpiak Lurra dagoen eremua hartzen ez duelako izan daiteke. Era berean, argi ikusgarrian izar urdin oso ahul bat bezala identifikatua izan da, +25,5eko magnitudearekin. Bere errotazio periodoa 0,237 segundukoa da, hala, segundu baten 4,22 bira betetzen dituelarik.
Geminga duela 300.000 urte gertatu zen supernoba baten hondarra izan daitekeela uste da. Supernoba, neurri batean behintzat, Burbuila Lokala deritzon gure eguzki sistematik gertu dagoen izararteko eremuan dagoen dentsitate baxuan dagoen eremuaren arduraduna izan daiteke.

## Balizko sistema planetarioa

1997an Gemingaren inguruan orbitatzen ari den planeta baten aurkikuntza iragarri zen, gamma izpien igorpenaren erritmoan desbiazio txikiak oinarri hartuta, grabitatearen ondorioz izan daitezkeenak. Balizko planeta hori 3,3 unitate astronomikoko distantziara egongo litzateke eta 5,1 urteko orbita periodoa izango luke. Lurrak baino %70 masa gehiago izango luke eta lurtar planeta bat izango litzateke. Alabaina, aurkikuntza zalantzapean jarri da, datuen azterketa berriek desbiazio horiek seinaleak izan ditzakeen zaraten ondorio izan daitezkeela iradokitzen bait dute.

## Kanpo estekak

* Datuak: Q18096
* Multimedia: Geminga / Q18096
# Gemini (astrologia)

    Artikulu hau zodiakoaren zeinuari buruzkoa da; beste esanahietarako, ikus «Gemini».
Gemini, halaber Bikiak, astrologian, zodiakoko hirugarren zeinua da. Kontzientzia sinbolizatzen du, eta zeinuaren irudiak Kastor eta Poluxen izarrak irudikatzen ditu. Libra eta Aquariusekin batera, aire elementuari dagokio. Merkuriok zuzentzen du, eta haren aurrez aurreko zeinua Sagittarius da.
Maiatzaren 21a eta ekainaren 20a bitartean jaiotzen direnak izaten dira zeinu honetakoak.
Merkurio planetaren izena latinezko merx (merkantzia) hitzarekin dago lotuta. Merkurio merkataritzaren jainkoa da, eta erromatar mitologian jainkoen mezularia izatearekin lotzen da. Mitologia grekoan, Hermes da haren baliokidea. Olinpoko jainkorik jakintsuena izateaz gainera, bidaiarien jainkoa eta oratoriarako ahalmen handia zuen jainkoa izateagatik ere bada ezaguna.
Astrologian, Gemini zeinukoak direnak independenteak, ausartak eta kementsuak izateagatik nabarmentzen dira.

## Kanpo estekak

* Datuak: Q129214
* Multimedia: Gemini (astrology) / Q129214
ieaMendebaldeko Zodiakoa :
ieaAstrologia • Zodiakoaren zeinuak :
Aries
Taurus
Gemini
Cancer
Leo
Virgo
Libra
Scorpius
Sagittarius
Capricornus
Aquarius
Pisces :
iea
Astronomia
Ekliptikaren konstelazioak :
Aries
Taurus
Gemini
Cancer
Leo
Virgo
Libra
Scorpius
Ophiuchus
Sagittarius
Capricornus
Aquarius
Pisces :
Ikus, gainera: Koordenatu ekliptiko • Ekinozioen prezesio • Zodiakoko argia :